รองนายกรัฐมนตรี เปิดเผยกรอบเวลาอภิปรายไม่ไว้วางใจรัฐบาล ขึ้นอยู่กับวิปฝ่ายค้านและรัฐบาลตกลงกัน พร้อมยืนยันไม่กังวลหากตนเองถูกอภิปราย
รองนายกรัฐมนตรี เปิดเผยกรอบเวลาอภิปรายไม่ไว้วางใจรัฐบาล ขึ้นอยู่กับวิปฝ่ายค้านและรัฐบาลตกลงกัน พร้อมยืนยันไม่กังวลหากตนเองถูกอภิปรายนายวิษณุ เครืองาม รองนายกรัฐมนตรี กล่าวถึงกรอบเวลาการเปิดอภิปรายเพื่อลงมติไม่ไว้วางใจ หลังฝ่ายค้านเตรียมยื่นญัตติถึงประธานสภาผู้แทนราษฎรในวันที่ 20 มกราคมนี้ ว่าอยู่ที่การตกลงระหว่าง คณะกรรมการประสานงานของทั้งฝ่ายรัฐบาลและพรรคการเมืองฝ่ายค้าน ที่จะต้องหารือถึงช่วงเวลาที่จะมีการเปิดอภิปราย โดยจะต้องเป็นเวลาที่รัฐมนตรีที่เข้าข่ายถูกอภิปราย ไม่ติดภารกิจสำคัญเพื่อให้สามารถชี้แจงต่อสภาผู้แทนราษฎรได้ส่วนกรณีที่ฝ่ายค้านกังวลรัฐบาลจะใช้เวลาการเปิดอภิปรายในช่วงเทศกาลตรุษจีน เพื่อให้ประชาชนติดตามข่าวสารได้น้อยนั้น รองนายกรัฐมนตรี ยืนยันว่าไม่ใช่และช่วงเวลาดังกล่าวรัฐบาลก็ไม่สามารถเตรียมตัวได้ทันด้วย ขณะเดียวกัน ตนเองไม่กังวลหากถูกฝ่ายค้านอภิปรายและพอทราบเนื้อหาที่ฝ่ายค้านจะมาอภิปรายบ้างแล้ว